**Fontos tudnivalók az Egyházmegyei Hittanos Sportnapra**

Kedves sportolni vágyó hittanosok, hitoktatók, szülők, Atyák!

(Kérem, olvassa végig figyelmesen!)

Szeretettel hívok mindenkit június 8-án tartandó egyházmegyei sportnapra, melyet Nagyatádon a városi strandon rendezünk.

**Helyszín**: Nagyatádi Városi Termál-és Strandfürdő 7500 Nagyatád, Zrínyi u.75.

**Időpont**: 2019. június 8.

A tervezett program **9-**18 óráig tart a Strandfürdő területén, majd a plébániatemplomban (Nagyatád, Széchenyi tér 6.) 19-**20 óráig** szentmisével zárul.

**A rendezvény célja** együtt lenni Istennel egy sportos játékos nap keretein belül. A cél érdekében a sportrendezvényekkel párhuzamosan egész napos háttérima és szentségimádás lesz.

**Sport kategóriák:**

* Sakk
* Kötélugrás
* Labdarúgás
* Tollas
* Strandröplabda
* Akadályverseny
* Íjászat
* Úszás

Minden plébániáról jelentkező hittanos csoportnak legyen egy **felnőtt felelős**e, akinek a nevét, elérhetőségét kérjük feltüntetni majd a jelentkezési lapon. Ha atyák is jönnek a csoporttal, akiknek korábban vissza kell mennie szolgálat miatt, kérem a diákok utaztatását lehetőleg más felnőttel oldják meg, hogy a hittanosok végig ott tudjanak maradni a programokon.

Amennyiben ez nem megoldható és korábban kell hazamenniük, ezt is jelezzék a jelentkezési lapon, hogy meddig tudnak maradni.

Ezúton kérünk minden kedves meghívottat, hogy jelezzék a szervezők felé milyen sportprogramra lenne még igény és miben tudnának hozzájárulni a rendezvény színesebbé tételéhez.

**Hozzon magával** mindenki megfelelő sportöltözéket, a fürödni vágyok fürdőruhát, papucsot, úszósapkát, szemüveget, törölközőt.

**A liturgikus programokhoz**, a szentségimádáshoz, a szentmisére, hosszú nadrág, ujjas póló. (rövid szoknya, nadrág, trikó kerülendő!!!)

**Labdarúgó torna**: 5+1 fős csapatok részére (csere: korlátlan számú lehet)

Korcsoportok:

A. Alsós (1.-2. osztály)

B. Alsós (3.-4. osztály)

C. Felsős (5.-6. osztály)

D. Felsős (7.-8. osztály)

E. Középiskolás

A focizni vágyó atyákból, hitoktatókból, szülőkből is szeretnénk egy **felnőtt** **csapatot** összeállítani, akik a győztes hittanos csoporttal játszanának egy barátságos mérkőzést a végén.

Minden korcsoportban fiúk és lányok nevezését is várjuk szeretettel!

Sportfelszerelést füves pályára (stuplis cipő, ha van), valamint színes és fehér mezt (pólót) kérjük, mindenki hozzon magával!

Erre a programra sem a nevezési határidő után, sem a helyszínen nem lehet jelentkezni! Kérjük a határidő pontos betartását!

**Jelentkezési határidő: 2019. május 15. szerda 24.00**

A jelentkezni csak a kitöltött **JELENTKEZÉSI LAPPAL** lehet Roca Daneil atyánál **e-mail-ben:** nagyatadplebania@gmail.com

Akik már jelezték részvételi szándékukat telefonon, vagy e-mail-ben, kérem ők is a kitöltött jelentkezési lapot küldjék vissza. Csak így érvényes a jelentkezés! Telefonon csak tájékoztatást adunk, jelentkezni nem lehet.

Szeretettel hívjunk, várunk minden hittanost egy sportos, közös együttlétre Istennel!